Atrask Sportą

K-GYM oro akrobatikos Taurė
2026-04-18 08:00 - 17:00 UTC | KGYM, Ateities g. 31, Vilnius, LT-06326, Lithuania
K-GYM taurė – tai oficialios oro akrobatikos varžybos, vykstančios pagal Lietuvos oro ir pole sporto federacijos (LPOF) sistemą. Tai yra atrankinis etapas į LPOF čempionatą, todėl šios varžybos yra būtina sąlyga sportininkams, siekiantiems varžytis nacionaliniu lygiu.
LPOF čempionatas organizuojamas etapais, o miestų taurės varžybos – tarp jų ir K-GYM taurė – sudaro atrankos pagrindą.
Visi sportininkai, norintys dalyvauti Lietuvos čempionate, privalo dalyvauti atrankinėse varžybose. Ši taisyklė galioja visiems – nepriklausomai nuo klubo, patirties ar ankstesnių rezultatų.
Tai reiškia, kad:

dalyvavimas K-GYM taurėje (ar kitoje federacijos taurėje) yra privalomas žingsnis,
sportininkai vertinami ir atrenkami būtent šio etapo metu,
be dalyvavimo atrankoje patekimas į čempionatą nėra galimas.

Varžybose dalyvauja įvairaus amžiaus ir lygio sportininkai, kurie pristato savo programas skirtingose kategorijose. Vertinami techniniai elementai, sudėtingumas, atlikimo kokybė, choreografija ir meninė išraiška.
K-GYM taurė – tai ne tik varžybos, bet ir strateginis sezono etapas, kuriame sprendžiama sportininko ateitis: čia tikrinamas pasirengimas, įgyjama reali varžybinė patirtis ir užsitikrinama galimybė patekti į Lietuvos čempionatą.
Registracija iki – Balandžio 1d.
REGISTRACIJA

K-GYM vasaros gimnastikos pirmenybės
2026-06-06 - 2026-06-07 | KGYM, Ateities g. 31, Vilnius, LT-06326, Lithuania
2026 m. birželio 6–7 d.Ateities g. 31, Vilnius
Kviečiame vaikus ir jaunimą dalyvauti K-GYM vasaros gimnastikos pirmenybėse – energingame sezono renginyje, kuriame sportininkai turės galimybę parodyti savo progresą, įgyti varžybinės patirties ir patirti tikrą sporto šventės atmosferą.
Tai puiki proga ne tik išbandyti save varžybose, bet ir sustiprinti pasitikėjimą savimi, išmokti susikaupti pasirodymo metu bei pasidžiaugti pasiektais rezultatais kartu su komanda, treneriais ir artimaisiais.
Dalyvavimas varžybose nėra privalomas, tačiau rekomenduojamas.
Visiems varžybų dalyviams dovanų bus įteikti specialūs oficialūs K-GYM varžybų marškinėliai, sukurti išskirtinai šių pirmenybių dalyviams. Marškinėliai įskaičiuoti į dalyvavimo mokestį ir bus puikus prisiminimas iš renginio.
Dalyvavimo mokestis – 35 €, mokama grynaisiais pas trenerį.
Apie dalyvavimą būtina pranešti treneriui iki 2026-05-15.
Tikslus varžybų grafikas ir startų laikai bus paskelbti pasibaigus registracijai ir sudarius galutinį tvarkaraštį.
Norintys dalyvauti varžybose pirmiausia turi kreiptis į savo trenerį. Treneris įvertins sportininko pasiruošimo lygį ir, esant pasirengimui, pradės kryptingą pasiruošimą varžyboms.
Daugiau informacijos suteiks Jūsų treneris arba el. paštu ateik@atrasksporta.lt.

SPEEDRUN 2026
2026-06-06 11:00 - 15:00 | Vilniaus parkūro akademija, Ateities g. 31, Vilnius, Lithuania
Pasiruošk greičiui, adrenalino kupinai atmosferai ir vienoms įspūdingiausių parkūro varžybų Vilniuje.
„SPEEDRUN 2026“ – tai dinamiškos parkūro greičio varžybos, kuriose svarbiausia ne tik technika, bet ir reakcija, tikslumas, drąsa bei gebėjimas trasą įveikti kuo greičiau.
Visi dalyviai gaus nemokamus oficialius „SPEEDRUN 2026“ varžybų marškinėlius.
Marškinėliai įskaičiuoti į dalyvavimo mokestį ir bus gaminami specialiai šiam renginiui. Tai ne tik varžybos – tai renginys, kurio dalimi taps kiekvienas Dalyvis.
Data: 2026 m. birželio 6 d. Renginio pradžia 11:00 val.
REGISTRACIJA
Renginio vieta: Dėl blogo oro perkelta Vilniaus parkūro akademijoje, Ateities g. 31, Vilnius.
Varžybų metu Dalyvių lauks specialiai paruošta greičio trasa su įvairiomis parkūro kliūtimis, šuoliais, balansavimo elementais ir judėjimo iššūkiais. Tikslas – kuo greičiau ir kuo tiksliau įveikti trasą nuo starto iki finišo.
Renginio metu netrūks emocijų, muzikos, palaikymo ir azarto. Dalyviai galės išbandyti save tikrose parkūro greičio varžybose, pajusti varžybinę atmosferą ir patirti daug įspūdžių.
Varžybos skirtos tiek jau sportuojantiems parkūristams, tiek tiems, kurie nori išbandyti save naujame iššūkyje ir pajusti tikrą parkūro renginio atmosferą.
Greičiausi Dalyviai bus apdovanoti prizais ir medaliais savo amžiaus kategorijose.
Tai bus ne tik varžybos.
Tai bus greitis, emocijos, parkūras ir vasaros pradžios renginys, kurio nesinorės praleisti.
Renginio rėmėjai: 360 arena, Affidea, Burkalifa, Masažo miestas, Avene, Klorane, Vilnius outlet, Sporto fėja, Puiki spauda.
REGISTRACIJA

OSLO MOVEMENT FESTIVAL (OMFG)
2026-06-11 08:00 - 2026-06-15 17:00
Oslo Movement Festival – tai vienas didžiausių judesio sportų renginių Europoje, suburiantis parkūro, tricking ir kitų disciplinų sportininkus iš viso pasaulio. Tai ne tik varžybos, bet ir tikra sporto šventė, kur susijungia treniruotės, bendruomenė ir įkvėpimas.
Renginio metu vyksta:

tarptautinės varžybos įvairiose disciplinose
treniruotės ir atviros praktikos erdvės
seminarai su pasaulinio lygio atletais
bendruomenės susitikimai ir festivalinė atmosfera

Tai vieta, kur sportininkai ne tik išbando save varžybose, bet ir mokosi, tobulėja bei semiasi patirties iš stipriausių pasaulio atletų.
Šiame renginyje dalyvaus Vilniaus parkūro akademijos sportininkai ir treneriai, taip pat kartu vyks ir „Atrask sportą“ vadovai, stiprinantys tarptautinius ryšius bei siekiantys dar aukštesnės veiklos kokybės Lietuvoje.
Nors komandinė grupė jau yra suformuota, visi norintys vis dar gali prisijungti prie šio renginio savarankiškai – vykti kartu su tėvais ar artimaisiais ir gyvai patirti vieną įspūdingiausių metų sporto renginių.
Oslo Movement Festival – tai patirtis, kuri įkvepia judėti, augti ir siekti daugiau.
